CELEX: 62014TN0228
Language: da
Date: 2014-04-14 00:00:00
Title: Sag T-228/14: Sag anlagt den 14. april 2014 — CBM Creative Brands Marken mod KHIM — Aeronautica Militare — Stato Maggiore (TRECOLORE)

28.7.2014   
            
            
               DA
            
            
               Den Europæiske Unions Tidende
            
            
               C 245/18
            
         Sag anlagt den 14. april 2014 — CBM Creative Brands Marken mod KHIM — Aeronautica Militare — Stato Maggiore (TRECOLORE)
   (Sag T-228/14)
   2014/C 245/25
   Stævningen er affattet på engelsk
   
      Parter
   
   
      Sagsøger: CBM Creative Brands Marken GmbH (Zürich, Schweiz) (ved advokaterne U. Lüken, M. Grundmann og N. Kerger)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Aeronautica Militare — Stato Maggiore (Rom, Italien)
   
      Sagsøgerens påstande
   
   
               —
            
            
               Afgørelse truffet den 29. januar 2014 af Første Appelkammer ved Kontoret for Harmonisering i det Indre Marked (Varemærker og Design) (sag R 594/2013–1) annulleres, for så vidt som Første Appelkammer stadfæstede indsigelsesafdelingens afgørelse om at afslå ansøgning nr. 00 9 8 77  391 for varer, der er omfattet af klasse 18, og 25 og for tjenesteydelserne »detailtjenester, herunder via hjemmeside og teleshopping, i forbindelse med beklædningsgenstande, fodtøj, hovedbeklædning, solbriller, ædle metaller og legeringer heraf samt varer af ædle metaller eller varer overtrukket hermed, juvelerarbejder, smykker, ædelstene, ure og kronometriske instrumenter, læder og læderimitationer samt varer fremstillet af disse materialer, skind og huder, kufferter og rejsetasker, tasker, håndtasker, tegnebøger, punge, nøgleetuier, rygsække, posetasker, paraplyer, parasoller, spadserestokke, piske og sadelmagervarer« i klasse 35.
            
         
               —
            
            
               Indsigelsen, der er rejst mod ansøgning nr. 00 9 8 77  391, forkastes i sin helhed.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: CBM Creative Brands Marken GmbH
   
      Det omhandlede EF-varemærke: Figurmærke indeholdende ordbestanddelen »TRECOLORE« for varer og tjenesteydelser i klasse 18, 25 og 35 — EF-varemærkeansøgning nr. 9 8 77  391
   
      Indehaver af det i indsigelsessagen påberåbte varemærke eller tegn: Aeronautica Militare — Stato Maggiore
   
      Det i indsigelsessagen påberåbte varemærke eller tegn: Det nationale og EF-ord- og -figurmærket »FRECCE TRICOLORI« for varer og tjenesteydelser i klasse 9, 14, 16, 18, 20, 25, 28 og 41
   
      Indsigelsesafdelingens afgørelse: Indsigelsen delvist forkastet
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009.